5,8 × 42 mm

Ar 5,8 × 42 mm zo ur munision savet er bloavezhioù 1980 e Republik Pobl Sina ha deuet da vezañ kartouchenn standart armoù-skoaz arme ar vro abaoe kreiz ar bloavezhioù 1990.

 Istor 
Goude brezel Viêt Nam e voe choazet kalibroù armoù-skoaz bihanoc'h evit na oant a-raok, gant broioù AFNA (5,56 × 45 mm) ha Pakt Varsovia (5,45 × 39 mm M74). Arme Sina a aozas e 1971 e Beijing un emvod anvet Kendiviz 713 evit boulc'hañ al labour war ur munision etre nevez. Ret e voe gortoz dibenn an Dispac'h Sevenadurel da vat evit ma vije asantet e 1979 kalibr (5,8 mm) ha hirder douilhez (42 mm) ar gartouchenn nevez. E 1987 e voe kaset ar programm-sevel da benn ha produet ar munision dindan an anv DBP-87 FORTIER David, DBP87 5.8x42mm: China's High-Velocity Cartridge, Guns & Ammo, 29/11/2017 (lennet d'an 22/01/2025).

Implijet e voe da gentañ en arme er fuzuilh-arsailh QBZ-87 adkambret. Adalek 1995 e voe lakaet e servij ar rummad fuzuilhoù bullpup QBZ-95 savet da vat evit ar gartouchenn nevez. Ar rummad armoù-skoaz QBZ-191 implijet abaoe 2019 a ra gant ar memes munision, en ur stumm gwellaet hervez gouarnamant ar vro.

Stummoù disheñvel eus ar munision zo bet kinniget, hervez e implij. Ar stumm DBP-10Hervez an nomenkladur implijet evit an armoù e Sina : D evit "kartouchenn", B evit "arm hiniennel", ha P evir "boled boutin". Gellet a ra cheñch al lizherenn ziwezhañ hervez doare ar vannadell (X evit roudenner, F pa vez e kaoutchoug, C evit toullus hag U evit ur vannadell resisted). (2010) a oa unan hollvedel tonket da gemer plas an holl re all POPENKER Maxim, 5.8×42 DAP-87 DPB-10, Modern Firearms (lennet d'an 22/01/2025). E stumm diwezhañ, an DBP-191, zo bet savet evit ar rummad fuzuilhoù-arsailh nevez QBZ-191. Hervez amprouennoù eo uhel a-walc'h e c'halloud-toullañ 5,8 x 42 Chinese Assault rifle, Municion.org (lennet d'an 22/01/2025), met izeloc'h kalite e vannouriezh dibenn evit ar munisionoù eus ar memes doare implijet e armeoù AFNA pe Rusia.

 Notennoù ha daveennoù 

Rummad:Kalibroù armoù-tan
Rummad:Munisionoù Sina